**भारत सरकार**

 **खान मंत्रालय**

 **राज्‍य सभा**

 **अतारांकित प्रश्‍न सं. 1156**

 **16 दिसम्‍बर, 2013 को उत्‍तर के लिए**

**भारतीय भूवैज्ञानिक सर्वेक्षण द्वारा खनिजों की खोज**

**1156. श्री ए. विलियम रबि बर्नार्ड :**

क्या **खान मंत्री** यह बताने की कृपा करेंगे कि:

(क) क्या भारतीय भूवैज्ञानिक सर्वेक्षण (जीएसआई) को राजस्थान के अलवर जिले के खेड़ा प्रखण्ड में स्थित एक ब्लाक में तांबे की बहुत बड़ी खान मिली है और शुरुआती अनुमान से यहां 23.46 मिलियन टन ताम्र अयस्क होने का पता चला है;

(ख) यदि हां, तो तत्संबंधी ब्यौरा क्या है;

(ग) क्या यह सच है कि तांबे के साथ-साथ जीएसआई को यहां इस ब्लाक में भारी मात्र में सोना और चांदी भी मिला है;

(घ) यदि हां, तो तत्संबंधी ब्यौरा क्या है;

(ङ) क्या इस ब्लॉक पर जांच से संभावित रूप से 1.32 एम टी सोना और 1.51 एमटी चांदी के संसाधन का अनुमान लगाया गया है और खनिज परत वाले क्षेत्र की मोटाई तथा सोना एवं चांदी की पर्याप्त मात्रा में उपस्थिति इसे दोहन योग्य सम्पदा बनाता है; और

(च) यदि हां, तो तत्संबंधी ब्यौरा क्या है?

**उत्‍तर**

**खान मंत्री (श्री दिनशा पटेल)**

(क) और (ख) : जी, हाँ । भारतीय भूवैज्ञानिक सर्वेक्षण (जीएसआई) ने राजस्‍थान के अलवर जिले के खेरा में तांबा संसाधन का पता लगाया है । दस वेधन छिद्रों के लिए मानचित्रण, ट्रेंचिंग, वेधन और सैंपलिंग द्वारा विस्‍तृत अन्‍वेषण से यह पता लगा है कि वेधन छिद्रों ने 0.29% तांबा और संबंधित चांदी और स्‍वर्ण के साथ 108.10 मी. मोटे खनिजीकृत जोन को प्रतिच्‍छेदित किया है । वेधन छिद्रों की सीमित संख्‍या पर आधारित आरंभिक अनुमानों से प्राकृतिक कट ऑफ पर 0.29% ताबें के साथ कुल 23.46 मि. टन तांबा के अयस्‍क संसाधन का प्राप्‍त हुआ है । तत्‍पश्‍चात् कार्य सत्र (एफएस) 2012-13 के दौरान किए गए अधिक विस्‍तृत कार्य के आधार पर 0.2% तांबा कट ऑफ पर 0.34% तांबे के साथ कुल तांबा अयस्‍क संसाधन 26.30 मिलियन टन तक संशोधित किया गया है ।

(ग) और (घ) : जी, हाँ । भारतीय भूवैज्ञानिक सर्वेक्षण (जीएसआई) ने राजस्‍थान के अलवर जिले के खेरा में तांबा संसाधन के साथ स्‍वर्ण (एयू) और चांदी (एजी) का भी पता लगाया है। जीएसआई ने कार्यसत्र 2010-12 के दौरान वेधित सीमित वेधन छिद्रों की संख्‍या के आधार पर 0.66 ग्राम/टन एयू के साथ संभावित 1.32 मि.टन एयू संसाधनों तथा 6.55 ग्राम/टन एजी के साथ 1.51 मि. टन एजी संसाधन का आरंभिक अनुमान लगाया । तत्‍पश्‍चात् कार्य-सत्र 2012-13 के दौरान किए गए कार्य के आधार पर 480 मी. की स्‍ट्राईक लेंथ पर 0.5 ग्राम/टन एयू कट ऑफ पर 0.69 ग्राम/टन एयू के साथ 1.95 मि. टन एयू अयस्‍क तथा 5 ग्राम/टन एजी कट ऑफ पर 7.49 ग्राम/टन एजी के साथ 2.32 मि.टन एजी अयस्‍क का संशोधित अनुमान लगाया गया है ।

(ड़) और (च) : कार्य जारी है और संसाधन का ब्‍यौरा और गवेषण होने के बाद अधिक स्‍पष्‍ट हो जाएगा । जीएसआई केवल क्षेत्रीय गवेषण और संसाधन मूल्‍यांकन करता है, विस्‍तृत गवेषण और दोहन अन्‍य एजेंसीयों द्वारा जीएसआई द्वारा उपलब्‍ध करवाई गई प्रथम गवेषण रिपोर्टों के आधार पर किए जाते हैं । इस प्रकार अन्‍य एजेंसियों द्वारा खनिज अर्थशास्‍त्र के साथ विस्‍तृत गवेषण करने के उपरांत ही खेरा ब्‍लॉक को एक संभावित दोहन योग्‍य संपत्‍ति मानने के बारे में निर्णय लिया जाएगा ।

\*\*\*\*\*\*\*